Ometi käib nende normide täitmise üle pidev arvestus. Nende ümber suurem jagu Eesti spordielust tiirlebki. Eelmise nädala neljapäeval alustas ETV spordisaade teatega, et Rio de Janeiro olümpia normi on täitnud 17 sportlast. Kui suvel lähenesid Pekingi kergejõustiku MM ja Kaasanis peetav ujumise MM, lugesid alajuhid ja ajakirjanikud innuga, kui paljud sportlased on normist jagu saanud ja pääsevad starti.
Priit Pullerits: tapvad normid
Ka sportmängudes käib pidev normide jahtimine. Seal on vaja läbida erinevad kvalifikatsiooniturniirid, et pääseda EMi finaalturniirile. (MMile on Eestil vähe lootust jõuda – seni pole see õnnestunud.) Ja kui siis korvpallureil või võrkpallureil õnnestub EMile saada, on pidu taevani. Suur töö on tehtud, joone võib sama hästi kui alla tõmmata. Saadame võistkonna fanfaarihelide saatel teele, nagu sõidetaks kosmosesse.